Shar pei

Shar pei (kinesisk: 沙皮狗, pinyin: Shāpí gǒu, jyutping: Sa1 pei4 gau2; FCI #309) kalles også kinesisk kamphund og er en kompakt, mellomstor molosser med kamphundrøtter som stammer fra Kina. Det finnes imidlertid også en liten variant (ca. 7,5 kg) av rasen, men denne blir ikke anerkjent av FCI for øyeblikket.

 Opprinnelse og alder 

Det sies at shar pei stammer fra Guangdongprovinsen i det sørlige Kina, der den skal ha eksistert i flere århundrer, men mange mener det er mer korrekt å plassere den til kystprovinsene som ligger ved Sørkinahavet. Noen hevder at rasen kan være så gammel som 2 000 år eller mer, og dette støttes nå av en studie publisert i Science den 21. mai 2004.Heidi G. Parker, Lisa V. Kim, Nathan B. Sutter, Scott Carlson, Travis D. Lorentzen, Tiffany B. Malek, Gary S. Johnson, Hawkins B. DeFrance, Elaine A. Ostrander, Leonid Kruglyak. Science 21 May 2004. «Genetic Structure of the Purebred Domestic Dog» Vol. 304. no. 5674, pp. 1160 - 1164. DOI: 10.1126/science.1097406 Rasen viser seg å være nært beslektet med ulv. Den har blåsvart tunge, noe som indikerer et felles opphav med chow-chow. Studien viser imidlertid også at shar pei har molosserblod i årene, om enn i langt mindre grad enn ventet.
venstre|miniatyr|Shar-pei (bone-mouth)
Hunderasen ble forbudt i Kina i 1974, men noen hunder ble eksportert fra Hongkong til USA i 1970, og til Europa i 1980. Disse hundene har så dannet stammen i vestlig oppdrett av rasen, som klart har undergått en del forandringer i eksteriøret etter at den kom til vesten. Rasen har således blant annet fått flere og større hudfolder enn den opprinnelig hadde, noe som blant annet har ført til problemer med eksem. Den vestlige varianten kalles derfor "meat-mouth", altså '"kjøtt-munn" og den kinesiske varianten kalles "bone-mouth", altså ''ben-munn''.

 Utseende, anatomi og fysikk 
Shar pei er en kompakt og kraftig molosserhund med en kvadratisk profil, kraftig lend, kort pels og masser av løshud og hudfolder på framparten av kroppen og hodet. Hodet er forøvrig massivt og typisk molosser. Ansiktet er fullt av hudfolder, slik at øynene av og til kan være vanskelige å se – spesielt hos valper. Ørene er små og høyt ansatte, ganske tykke, og hengende. Halsen er kraftig, men hudfolder som kan strekke langt ut på ryggen, som er kort. Den har meget kraftig benstamme og kompakte labber. Halen er middels lang og bæres som regel i en oppreist bue over ryggen.

Pelsen er svært kort og føles ekstremt stiv ved berøring (Horse Coat). Finnes i 2 forskjellige pels varianter Horse Coat som er kort og stiv, mens Brush Coat er noe lengre og mykere. Kun ensfargede hunder anerkjennes, i fargene sort, rød, beige og forskjellige brunfarger som sjokolade, bronse og gulbrun (oste-brun). Hannene er gjerne litt større en hunnene med en skulderhøyde på 46–56 cm og en vekt på 25–29 kg. Hunnene er noe mindre med en skulderhøyde på 40–50 cm og en vekt på 18–25 kg.

 Bruksområde 
Hunderasen har i Kina vært benyttet til såvel kamphund og vakthund, som til jakthund på villsvin og vokterhund for bufe. Man kan derfor slutte at den en gang i tiden må ha vært allsidig, og det er ingen ting som peker mot at den ikke fortsatt skulle være nettopp det.

Shar pei passer nok allikevel best som familiehund, men den har også en rekke egenskaper som brukshund. Den vil naturlig bli en god vakthund og kan godt brukes som kløvhund.  Forøvrig kan den brukes til en rekke former for hundesport, samt som utstillingshund.

 Lynne og væremåte 
Shar pei skal være en ypperlig familiehund, men den er ofte svært dominant ovenfor andre hunder. Den trenger derfor tidlig dressur og mye sosialisering med andre hunder i tidlig alder. Den passer derfor også best som familiehund for folk med erfaring. Som familiehund er den gjerne rolig, nærmest makelig anlagt, og lojal. Den skal være svært flink med barn, men som alle rovdyr skal man aldri la den omgås barn uten tilsyn fra voksne. Rasen trenger ellers daglig mosjon.

 Annet 
På grunn av de mange hudfoldene trenger rasen ettersyn jevnlig (også for øregangene), slik at det ikke oppstår eksem som ikke blir behandlet. Det er også kjent at rasen kan ha stoffskiftesykdommer og bittfeil.

 Referanser 

 Eksterne lenker 


Kategori:Kinesiske hunderaser
Kategori:Molossere
Kategori:Kamphunder